Līgums Nr. B2-2019/_____
par dezinfekcijas līdzekļu piegādi
Rīgā,                                                                                              2019. gada ____. ____________


SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1038, kuru pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Vilnis Lietuvietis (turpmāk līguma tekstā - Pasūtītājs), no vienas puses, un 


SIA „Medilink”, reģistrācijas Nr.40003996045, juridiskā adrese Čiekurkalna 2.līnija 75, Rīga, LV-1026, kuru saskaņā ar statūtiem pārstāv valdes locekle Ina Retējuma, (turpmāk līguma tekstā – Piegādātājs), no otras puses, abi kopā turpmāk līguma tekstā – Puse (-es),

pamatojoties uz Pasūtītāja rīkotā atklāta konkursa „Dezinfekcijas līdzekļu piegāde”, identifikācijas Nr. RAKUS 2018/87K (turpmāk tekstā – Konkurss), rezultātiem noslēdz šādu līgumu (turpmāk tekstā - Līgums): 
1. LĪGUMA PRIEKŠMETS
1.1. Līguma priekšmets ir alkoholu nesaturošu sporicīdo mitro salvešu virsmu apstrādei - Incidin OxyWipe S (turpmāk tekstā - Prece) piegāde SIA „Rīgas Austrumu klīniskā universitātes slimnīca” struktūrvienībām. 

1.2. Piegādātājs Līguma 5.1.7.punktā noteiktā kārtībā bez maksas piegādā un uzstāda nepieciešamos dezinfekcijas līdzekļu dozatorus vai sistēmas, kas pēc Līguma darbības termiņa beigām paliek Pasūtītāja īpašumā. Dozatori tiek nodoti Pasūtītāja lietošanai saskaņā ar nodošanas - pieņemšanas aktu. No Pasūtītāja puses dozatoru nodošanas -pieņemšanas aktus paraksta katra stacionāra pilnvarotais darbinieks.
1.3. Piegādātājs apņemas piegādāt Pasūtītājam, bet Pasūtītājs apņemas pieņemt un apmaksāt Piegādātāja pienācīgi piegādāto Preci, kura noteikta Līguma pielikumā Nr. 1.

1.4. Preces plānotais daudzums trīs gadiem norādīts šī Līguma pielikumā Nr.1.
1.5. Piegādātājam nav pretenziju, ka Pasūtītājs iepērk tādu Preces daudzumu, kas ir nepieciešams Pasūtītāja darbības nodrošināšanai. Pasūtītājam nav pienākums iepirkt visu Līguma pielikumā Nr.1 norādīto plānoto Preces daudzumu.
2. LĪGUMA SUMMA UN NORĒĶINU KĀRTĪBA
2.1. Līguma summa (orientējošā) ir 40 000,00 EUR (četrdesmit tūkstoši euro un 00 centi) bez pievienotās vērtības nodokļa (turpmāk – PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā.
2.2. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.
2.3. Preces cenas tiek noteiktas euro, atbilstoši Piegādātāja iesniegtajam piedāvājumam Konkursā un ir norādītas Līguma pielikumā Nr. 1.

2.4. Preces cenā ir iekļauti visi nodokļi un izdevumi, kas rodas Piegādātājam sakarā ar Preces ievešanu Latvijas Republikā un tās piegādi Pasūtītājam saskaņā ar šo Līgumu. Pasūtītājam nav pienākuma veikt nekādus citus papildu maksājumus.
2.5. Līguma darbības laikā Piegādātājam nav tiesību paaugstināt Preces cenas.
2.6. Pasūtītājs veic samaksu Piegādātājam šādā kārtībā un termiņā:

2.6.1. Pasūtītājs veic apmaksu 30 (trīsdesmit) dienu laikā pēc Preces pavadzīmes-rēķina abpusējas parakstīšanas;

2.6.2. samaksu Pasūtītājs veic ar pārskaitījumu uz Piegādātāja Līgumā norādīto bankas kontu;

2.6.3. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.

3. PRECES PIEGĀDES UN SAŅEMŠANAS KĀRTĪBA
3.1. 
Preces pasūtīšanu veic:

3.1.1. 
stacionāru pilnvarotās personas;
3.1.2. 
telefoniski, pa faksu, vai elektroniski.
3.2. Preces piegādes vietas:

3.2.1. Stacionārs „Latvijas Onkoloģijas centrs”, Hipokrāta ielā 4, Rīgā;

3.2.2. Stacionārs “Biķernieki”, Lielvārdes ielā 68, Rīgā;

3.2.3. Stacionārs „Gaiļezers”, Hipokrāta ielā 2, Rīgā;

3.2.4. Patoloģijas centrs, Hipokrāta ielā 2, Rīgā;

3.2.5. Stacionārs „Latvijas Infektoloģijas centrs”, Linezera iela 3, Rīga;


3.2.6. Stacionārs „Tuberkulozes un plaušu slimību centrs”, Upeslejas, Stopiņu novads.

3.3. Prece tiek piegādāta atsevišķās partijās, pamatojoties uz Pasūtītāja veiktiem iepriekšējiem pasūtījumiem. Katrā pasūtījumā Pasūtītājs norāda pasūtīto Preces veidu, daudzumu, nepieciešamo piegādes datumu un piegādes adresi. Pasūtījumu apjomus un veikšanas intervālus Pasūtītājs izvēlas pēc saviem ieskatiem. 

3.4. 
Piegādātājs izpilda pasūtījumus, piegādājot visas pasūtījumos norādītās Preces vienas darba dienas laikā no pasūtījuma izdarīšanas dienas, ja vien Puses konkrētajā pasūtījumā nav vienojušās citādi. 

3.5. Preces piegādi, izkraušanu un novietošanu Pasūtītāja telpās nodrošina Piegādātājs, izmantojot savu transportu un darbaspēku. Piegādājot Preces, Piegādātājs iesniedz Pasūtītājam parakstīšanai Preces pavadzīmi-rēķinu.
3.6. Par Preces nodošanu tiek sastādīti un abpusēji parakstīti Preces pavadzīmes-rēķini, kas apliecina to, ka pasūtījums ir izpildīts. Preces pavadzīmēs-rēķinos tiek fiksēts piegādātās Preces veids, daudzums un cena atbilstoši šā Līguma pielikumam Nr. 1.
3.7. Piegādātājs apņemas piegādāt Preci pienācīgā kvalitātē un atbilstošā iepakojumā, ar marķējumu un instrukcijām latviešu valodā.

3.8. Piegādātājs atbild par Preces kvalitāti līdz tās derīguma termiņa beigām un sedz Pasūtītājam visus ar Preces neatbilstību kvalitātei saistītos zaudējumus. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.

3.9. Bojātu un pasūtījumam neatbilstošu Preci Piegādātājs apmaina pret atbilstošu Preci divu darba dienu laikā pēc paziņojuma saņemšanas no Pasūtītāja. Visus izdevumus, kas saistīti ar Preces apmaiņu, sedz Piegādātājs.
4. LĪGUMA SPĒKĀ ESĪBAS NOSACĪJUMI
4.1. Līgums stājas spēkā tā abpusējas parakstīšanas brīdī un tiek noslēgts uz 3 (trīs) gadiem.

4.2. Ja jauna Konkursa rezultāti attiecībā uz šī Līguma priekšmetu nav izsludināti Līguma darbības laikā un Līguma kopējā summa nav izlietota, Puses var vienoties par Līguma darbības pagarinājumu līdz jaunu līgumu noslēgšanai.
4.3. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.

4.4. Pasūtītājam ir tiesības nekavējoties, rakstiski informējot Piegādātāju, vienpusēji izbeigt Līgumu, ja Piegādātājs neievēro Līguma noteikumus.

4.5. Piegādātājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķinu apmaksu ilgāk par 30 (trīsdesmit) dienām.

5. PUŠU TIESĪBAS UN PIENĀKUMI
5.1. Piegādātājam ir pienākums: 

5.1.1. veikt savlaicīgu Preces piegādi saskaņā ar šī Līguma noteikumiem; 

5.1.2. piegādāt Preci atbilstoši Piegādātāja Konkursam izteiktajam piedāvājumam (Līguma pielikums Nr.1);  

5.1.3. piegādāt Preci ne dārgāk par Konkursā piedāvātajām cenām visā Līguma darbības laikā; 

5.1.4. ja Piegādātājs turpmāk nespēj piegādāt Preci, ne vēlāk kā 30 (trīsdesmit) dienas iepriekš rakstiski informēt Pasūtītāju;

5.1.5. ja Piegādātājs piegādā kvalitātes prasībām neatbilstošu Preci un neatbilstība tiek atklāta pēc Preces pieņemšanas no Pasūtītāja puses, Piegādātājam ir pienākums aizstāt neatbilstošu Preci ne vēlāk kā divu darba dienu laikā pēc rakstiska paziņojuma saņemšanas no Pasūtītāja;

5.1.6. Piegādātājs ir atbildīgs trešo personu un Pasūtītāja priekšā par kaitējumu, kas tiem radušies, sakarā ar nekvalitatīvu Preces piegādi, ja Pasūtītājs ir ievērojis Preces uzglabāšanas un lietošanas noteikumus;

5.1.7. Pušu saskaņotā laikā, bet ne vēlāk kā divu darba dienu laikā no Pasūtītāja rakstveida pieprasījuma nosūtīšanas, uzstādīt dozatorus vai nepieciešamās sistēmas atbilstoši Pasūtītāja pieprasījumam.
5.2. Piegādātājam ir tiesības:

5.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;

5.2.2. saņemt pirkuma maksu par pienācīgi piegādātu Preci;

5.2.3. Līgumā noteiktos gadījumos saņemt no Pasūtītāja līgumsodu.
5.3. Pasūtītājam ir pienākums:

5.3.1. sniegt Piegādātājam Pasūtītāja rīcībā esošu informāciju, kas nepieciešama Līguma saistību izpildei;

5.3.2. ievērot Preces apmaksas termiņus; 

5.3.3. pieņemt Piegādātāja pienācīgi piegādāto Preci; 
5.3.4. veikt Līgumā noteikto samaksu Piegādātājam par pienācīgi piegādāto Preci;
5.3.5. nodrošināt saņemto Preču pieņemšanu, pienācīgu uzglabāšanu un faktiskās izlietošanas uzskaiti.
5.4. Pasūtītājam ir tiesības:
5.4.1. saņemt informāciju no Piegādātāja par Līguma izpildes gaitu un citiem Līguma izpildes jautājumiem;
5.4.2. atteikties pieņemt Preci, ja tā tiek piegādāta neatbilstoša Pasūtītāja pasūtījumam un Līguma noteikumiem;
5.4.3. ja Piegādātājs Līguma darbības laikā atsakās piegādāt Preci par Konkursā piedāvātajām cenām Pasūtītājam ir tiesības vienpusēji izbeigt Līgumu attiecībā uz visām pielikumā Nr.1 norādītajām Preces pozīcijām;
5.4.4. Līgumā noteiktos gadījumos saņemt no Piegādātāja līgumsodu.
6. PRETENZIJU PIETEIKŠANAS KĀRTĪBA
6.1. Ja, pieņemot Preci, Pasūtītājs atklāj Preces bojājumu, neatbilstību kvalitātes prasībām vai cita veida neatbilstību Līguma noteikumiem un pavaddokumentiem, Pasūtītājs par bojājuma vai neatbilstības faktu sastāda aktu un piecu darba dienu laikā iesniedz Piegādātājam rakstveida pretenziju.

6.2. Piegādātāja pienākums ir divu darba dienu laikā pēc Pasūtītāja pretenzijas saņemšanas bez papildu samaksas apmainīt bojāto vai neatbilstošo Preci ar jaunu, atbilstošu Preci.
7. PUŠU ATBILDĪBA UN DOMSTARPĪBU RISINĀŠANAS KĀRTĪBA
7.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem. Puses ir atbildīgas par savas darbības vai bezdarbības rezultātā otrai Pusei nodarīto zaudējumu atlīdzināšanu.

7.2. Ja Pasūtītājs kavē Līguma 2.6.1. punktā noteikto maksājuma termiņu, Piegādātājam ir tiesības saņemt no Pasūtītāja līgumsodu 0,05% (nulle, komats, pieci procenti) apmērā no nokavētās piegādes (pasūtījuma) kopsummas par katru nokavēto dienu, bet ne vairāk kā 10% (desmit procenti) no Līguma summas. 

7.3. Par Līguma 3.4., 3.9., 6.2. punktā noteiktā termiņa kavējumu, Pasūtītājam ir tiesības saņemt no Piegādātāja līgumsodu 0,05% (nulle, komats, pieci procenti) apmērā no nokavētās piegādes (pasūtījuma) kopsummas par katru nokavēto dienu, bet ne vairāk kā 10% (desmit procenti) apmērā no Līguma summas.

7.4. Ja Piegādātājs nevar piegādāt Preci vai atsakās piegādāt Preci par Līguma pielikumā Nr. l noteikto cenu, Pasūtītājs ir tiesīgs saņemt no Piegādātāja līgumsodu EUR 200,00 (divi simti euro un 00 centi) par katru nepiegādāto Preces pozīciju.
7.5. Līguma 4.4. punktā noteiktajā gadījumā Pasūtītājam ir tiesības saņemt no Piegādātāja līgumsodu 10% (desmit procenti) apmērā no Līguma summas.

7.6. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.
7.7. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.

7.8. Abas Puses ir pilnībā savstarpēji atbildīgas par zaudējumiem, kurus tās nodara viena otrai ar šā Līguma neizpildi vai nepienācīgu izpildi.

8. LĪGUMA PIRMSTERMIŅA IZBEIGŠANA

8.1. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.

8.2. Pasūtītājam ir tiesības izbeigt šī Līguma darbību 10 (desmit) dienas iepriekš rakstiski paziņojot Piegādātājam, ja ir iestājies vismaz viens no šādiem gadījumiem: 

8.2.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;

8.2.2. pret Piegādātāju ir uzsākta maksātnespējas procedūra, vai tā darbība ir apturēta;

8.2.3. Piegādātājs nepiegādā Preci atbilstoši Līguma pielikumam Nr.1 un Pasūtītāja pasūtījumam un piegāde nokavēta vairāk kā 10 (desmit) dienas;

8.2.4. Piegādātājs nepilda citus Līguma nosacījumus;
8.2.5. Pasūtītājam nav nepieciešama turpmāka Preces piegāde.

8.3. Līguma izbeigšanas gadījumā Pasūtītājs samaksā Piegādātājam par faktiski laikā veiktajām Preces piegādēm, ja Puses nevienojas citādi.
8.4. Līguma 7.3. un 7.5.punktā norādītajos Līguma izbeigšanas gadījumos Pasūtītājs ir tiesīgs saņemt no Piegādātāja līgumsodu 10% apmērā no kopējās Līguma summas.
9. NEPĀRVARAMA VARA
9.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).
9.2. Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde, kā arī vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
9.3. Pusei, kas nokļuvusi Force Majeure apstākļos, bez kavēšanās, bet ne vēlāk kā trīs darba dienu laikā pēc Force Majeure iestāšanās rakstiski jāinformē par to otrā Puse. Ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.

9.4. Ja minēto apstākļu dēļ Līgums nedarbojas ilgāk par vienu kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
10. CITI NOTEIKUMI
10.1. Atbildīgās personas šī Līguma ietvaros:
10.1.1. no Pasūtītāja puses: 
· par pasūtījumu – stacionāra „Gaiļezers” Aptiekas vadītāja Judīte Ķirse, tālr. +371 6704 2778, mob. tālr. +371 26337670, e-pasts judite.kirse@aslimnica.lv;
· par līguma darbības nodrošināšanu – Infekciju uzraudzības dienesta vadītājs Māris Liepiņš, tālr. +371 67042355, mob. tālr. +371 26325960, e-pasts maris.liepins@aslimnica.lv;
10.1.2. no Piegādātāja puses: 
· Par produktu – medicīniskais pārstāvis Valdis Kazulis, tālr. 67840380, mob.tālr. 29225356, e-pasts: valdis@medilink.lv .

· Pasūtījumiem – noliktavas darbinieki, tālrunis 67840375, e-pasts: noliktava@medilink.lv
10.2. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.

10.3. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.

10.4. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.

10.5. Jautājumos, kuri nav atrunāti šajā Līgumā, Puses vadās no Latvijas Republikā spēkā esošajiem normatīvajiem aktiem.

10.6. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama.

10.7. Ja kādai no Pusēm tiek mainīta atrašanās vieta, banku rekvizīti, kontaktpersonas vai to kontaktinformācija, tad tā piecu darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.

10.8. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.

10.9. Piegādātājs nevar nodot Līguma saistību izpildi trešajām personām bez Pasūtītāja iepriekšējas rakstiskas piekrišanas.

10.10. Līgums sastādīts latviešu valodā uz 6 (sešām) lapām divos identiskos eksemplāros, katram Līguma eksemplāram pievienots pielikums Nr. 1 uz 1 (vienas) lapas. Viens Līguma eksemplārs glabājas pie Piegādātāja, otrs pie Pasūtītāja. Abiem eksemplāriem ir vienāds juridiskais spēks.

11. PUŠU REKVIZĪTI UN PARAKSTI
	11.1. PASŪTĪTĀJS:



11.2. PIEGĀDĀTĀJS:

SIA „Rīgas Austrumu klīniskā universitātes 
slimnīca”
Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods: HABALV22

Konta Nr. LV24HABA0001407045805

_____________________________

I. Paeglītis

______________________________

K. Plūme

______________________________

V. Lietuvietis
SIA “MEDILINK”

_____________________________

I.Retējuma

